paragraph_text: Ime SELENE je nastalo kao kratica od Selenological and Engineering Explorer, a ime Kaguya je odabrala javnost, dolazi od imena Mjesečeve princeze iz stare japanske narodne priče. Sonda je dobila japansko ime nakon uspješnog lansiranja, što je običaj kod japanskih svemirskih letjelica (primjer: Hayabusa). Proizveli su je Institute of Space and Astronautical Science i NASDA. Obje organizacije su sad dio JAXA-e (Japan Aerospace Exploration Agency). Letjelica je lansirana 14. rujna 2007. godine, u 01:31:01 (UTC).